CRC วิ่งเฉียด 3% โบรกฯเคาะเป้า 35 บ. ลุ้นยอดขายครึ่งปีหลังฟื้น หลังคลายล็อกดาวน์
CRC วิ่งเฉียด 3% โบรกฯเคาะเป้า 35 บ. ลุ้นยอดขายครึ่งปีหลังฟื้น หลังคลายล็อกดาวน์
CRC วิ่งเฉียด 3% โบรกฯเคาะเป้า 35 บ. ลุ้นยอดขายครึ่งปีหลังฟื้น หลังคลายล็อกดาวน์
18 ส.ค. 2563

ผู้สื่อข่าวรายงานว่า ราคาหุ้นบริษัท เซ็นทรัล รีเทล คอร์ปอเรชั่น จำกัด (มหาชน) หรือ CRC ล่าสุด ณ เวลา 10.13 น. อยู่ที่ระดับ 30 บาท ปรับตัวขึ้น 0.75 บาท หรือ 2.56% ด้วยมูลค่าการซื้อขาย 288.06 ล้านบาท
โดย บล.เคทีบี (ประเทศไทย) แนะนำ “ถือ” ราคาเป้าหมาย 30.50 บาท/หุ้น โดยมีมุมมองเป็นลบเล็กน้อยจากการประชุมนักวิเคราะห์เมื่อวานนี้ ทั้งนี้คาดว่ากำไรจะกลับไปอยู่ในระดับก่อน COVID-19 ในครึ่งปีหลัง ทั้งนี้ยังคงมีมุมมองที่ระมัดระวัง เนื่องจากหลังการผ่อนคลายมักจะมี pent-up demand โดยเฉพาะสินค้ากลุ่ม fashion ที่ค่อนข้างผันผวนสูงเพราะยังไม่ใช่สินค้าจำเป็น ถึงแม้สถานการณ์การระบาดของ COVID-19 จะดีขึ้นในไทยแต่การบริโภคยังคงอ่อนแอ รวมถึงภาคการท่องเที่ยวยังไม่สามารถฟื้นตัวได้เต็มที่ ตลอดจนยุโรปโดยเฉพาะในอิตาลีซึ่ง CRC มีห้างสรรพสินค้าอยู่ ยังคงประสบปัญหาการระบาด COVID-19 อยู่มาก
ดังนั้นจึงปรับกำไรปี 2563 ลงจากเดิม 69% อยู่ที่ 1.26 พันล้านบาท  (ลดลง 88% จากช่วงเดียวกันเมื่อปีก่อน)  และปรับกำไรปี 2564 ลงจากเดิม 9% อยู่ที่ 7.63 พันล้านบาท  (เพิ่มขึ้น 502% จากช่วงเดียวกันเมื่อปีก่อน) จากการปรับลดการเติบโตของกลุ่ม fashion และ hardline
ด้านราคาหุ้นทรงตัวใน 1 เดือนที่ผ่านมา เพราะกังวลผลประกอบการที่อ่อนตัวลง ปัจจุบัน CRC เทรดที่ 2564 PER 23 เท่า ใกล้ค่าเฉลี่ยย้อนหลังตั้งแต่เข้าซื้อขายในตลาดฯสะท้อนการฟื้นตัวที่ต้องรอคอยในปีหน้า 2564 จึงแนะนำเพียง “ถือ”
ด้าน บล.โนมูระ พัฒนสิน ระบุว่า CRC รายงานขาดทุนสุทธิในไตรมาส 2/2563 ที่ -2.59 พันลบ. แย่กว่าที่ตลาดคาดราว -51% จากค่าใช้จ่ายพิเศษที่เกิดขึ้นประมาณ 460 ลบ. หลักๆจากสินค้าสูญหายและล้าสมัย และการขาดทุนจากการด้อยค่า โดยผลประกอบการไตรมาส 2/2563 แย่ลงมากจากช่วงเดียวกันเมื่อปีก่อน และจากไตรมาสก่อนจากผลกระทบจาก COVID-19
อย่างไรก็ตามผู้บริหารให้มุมมองการฟื้นตัวของผลประกอบการครึ่งปีหลังที่จะฟื้นตัวแบบค่อยเป็นค่อยไปจากเริ่มเห็นสัญญาณการฟื้นตัวต่อเนื่องของ SSSG และ EBITDA หลังผ่อนปรนมาตรการ Lockdown รวมทั้งผลประโยชน์จากการสนับสนุนค่าใช้จ่ายพนักงานของรัฐบาลอิตาลีที่จะบันทึกในช่วงไตรมาส 3/2563 ประมาณ 5 ล้านยูโร แต่แนวโน้มกำลังซื้อที่ชะลอตัวและนักท่องเที่ยวต่างชาติที่ยังไม่กลับมายังคงกดดันภาพการฟื้นตัวในช่วงครึ่งปีหลัง
โดยมองการซื้อลงทุนระยะยาวจากภาพการฟื้นตัวในช่วงปี 2564 จากนักท่องเที่ยวที่จะเริ่มกลับมาและสถานการณ์ของ COVID-19 ที่จะผ่อนคลายลง และการขยายสาขาในเวียดนาม โดยราคาเป้าหมายจาก Consensus อยู่ที่ 36 บาท ทั้งนี้อยู่ระหว่างการทำ initial coverage
 
 
 